कमला हैरिस ने किया किसान आंदोलन को सपोर्ट? जानिए सच्चाई
इस वायरल तस्वीर की हकीकत पता लगाने के लिए हमारी टीम ने रिसर्च की। अमेरिका की नई वाइस प्रेसिडेंट ने अगर किसान आंदोलन को सपोर्ट किया है, तो उसके पीछे कारण क्या है।
नई दिल्ली. देश की राजधानी दिल्ली की सीमाओं पर चल रहा किसान आंदोलन इस वक्त विदेशों में भी सुर्खियां बटोर रहा है। इस बीच एक इमेज सोशल मीडिया पर जमकर वायरल हो रही है। दावा किया जा रहा है कि ये अमेरिकी की होने वाली नई वाइस प्रेजिडेंट कमला हैरिस के ट्विट की इमेज है, जिसमें उन्होंने किसान आंदोलन का सपोर्ट किया है। वायरल हो रही इस तस्वीर के साथ भारत के लोग भ्रमित हैं। लोग सोच रहे हैं कि क्या अमेरिका की नई वाइस प्रेसिडेंट कमला हैरिस ने सच में भारत के अंदरूनी मामले पर ट्वीट किया है। सोशल मीडिया पर सबकी ज़ुबां पर है एक ही सवाल  है कि कमला हैरिस ने किसान आंदोलन को सपोर्ट क्यों किया है। इस खबर से कुछ लोग नाराज़ हैं तो कुछ लोग इसे किसान आंदोलन के लिए बड़ी कामयाबी मान रहे हैं।आंदोलन को सपोर्ट करने वाले लोग कमला हैरिस के कथित ट्वीट की इमेज शेयर कर लिख रहे हैं कि अमेरिकी वाइस प्रेसिडंट ने किसानों के अधिकारों के लिए नारा दिया है। इस वायरल तस्वीर की हकीकत पता लगाने के लिए हमारी टीम ने रिसर्च की। अमेरिका की नई वाइस प्रेसिडेंट ने अगर किसान आंदोलन को सपोर्ट किया है, तो उसके पीछे कारण क्या है। यही कारण जानने के लिए हमने खोजबीन शुरू की लेकिन हमें कोई जानकारी नहीं मिली।हां, सोशल मीडिया के झूठे दावे की सच्चाई ज़रूर सामने आ गई क्योंकि कमला हैरिस ने ऐसी कोई बात कही होती तो मीडिया में ये खबर फैल जाती। लेकिन ना तो हमें कोई रिपोर्ट मिली और ना ही उनके ऑफिशियल हैंडल पर हमें ऐसा कोई ट्वीट नहीं मिला। हां Canadian Member of Parliament Jack Harris.का एक ट्वीट मिला, जिससे ये पता चला कि उनके किए ट्वीट पर डिजिटली कमला हैरिस का नाम लगाकर वायरल कर दिया गया है। ये दावा फेक साबित हुआ।Image Source : INDIA TVकमला हैरिस ने किया किसान आंदोलन को सपोर्ट? जानिए सच्चाई